ธปท.ผ่อนคลายให้เศรษฐีไทยออกไปลงทุนนอกได้โดยตรง
ธปท.ประกาศให้เศรษฐีไทยที่มีสินทรัพย์ 100 ล้านบาทขึ้นไป ออกไปลงทุนโดยตรงในต่างประเทศได้โดยไม่ต้องผ่านตัวกลาง ได้ปีละ 5 ล้านเหรียญสหรัฐ เริ่มบังคับใช้ 20 ก.ค. 2559 นี้เป็นต้นไป
29 มิ.ย. 2559

ธปท.ประกาศให้เศรษฐีไทยที่มีสินทรัพย์ 100 ล้านบาทขึ้นไป ออกไปลงทุนโดยตรงในต่างประเทศได้โดยไม่ต้องผ่านตัวกลาง ได้ปีละ 5 ล้านเหรียญสหรัฐ เริ่มบังคับใช้ 20 ก.ค. 2559 นี้เป็นต้นไป  
นางจันทวรรณ สุจริตกุล ผู้ช่วยผู้ว่าการ สายตลาดการเงิน ธนาคารแห่งประเทศไทย (ธปท.) ในฐานะเจ้าพนักงานควบคุมการแลกเปลี่ยนเงินได้ออกประกาศเรื่องการปรับปรุงหลักเกณฑ์การลงทุนในตราสารในต่างประเทศและอนุพันธ์ เพื่อผ่อนคลายคุณสมบัติของผู้ลงทุนรายย่อยในกลุ่มที่มีคุณภาพที่มีสินทรัพย์สภาพคล่อง (ที่ไม่บ้าน และที่ดิน) ตั้งแต่ 100 ล้านบาทขึ้นไป ออกไปลงทุนโดยตรงได้โดยไม่ต้องผ่านตัวกลาง โดยให้ออกไปลงทุนได้ปีละ 5 ล้านเหรียญสหรัฐ เริ่มมีผลบังคับใช้ตั้งแต่ 20 ก.ค.ปีนี้เป็นต้นไป
ทั้งนี้ การผ่อนคลายเงินทุนดังกล่าวเป็นหนึ่งในมาตรการการให้เงินลงทุนไหลออกลดแรงกดดันต่อการเคลื่อนไหวของเงินบาทอีกทาง